《偶成呈纯父》
宋代·陈普

朋友之伦在天地，何啻玄璜耦赤璋。
不聆玉人春风话，禁得铁衾秋雨床。
几人超距作貔虎，三尺弱孺思蛮强。
几回合眼在丹碧，讲谈帝伯铺皇王。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。